संगठन ने नए सिरे से गारंटी मांगी, सऊदी अरब-UAE का डिपॉजिट भी काम नहीं आया
Pakistan Crisis And International Monetary Fund (IMF) Loan. पाकिस्तान के प्रधानमंत्री शाहबाज शरीफ ने कहा है कि अब IMF को कर्ज की किश्त जारी करने में देर नहीं करना चाहिए, क्योंकि उनके मुल्क ने तमाम शर्तें पूरी कर दी हैं
पाकिस्तान के प्रधानमंत्री शाहबाज शरीफ ने कहा है कि अब IMF को कर्ज की किश्त जारी करने में देर नहीं करना चाहिए, क्योंकि उनके मुल्क ने तमाम शर्तें पूरी कर दी हैं। दरअसल, शरीफ कहना ये चाहते हैं कि सऊदी अरब और UAE ने पाकिस्तान को गारंटी डिपॉजिट देने का भरोसा दिलाया है, लिहाजा अब IMF को 1.2 अरब डॉलर की किश्त जारी कर देना चाहिए।
दूसरी तरफ, IMF ने साफ कर दिया है कि भले ही पाकिस्तान के दोस्त देशों ने उसे मदद का भरोसा दिलाया हो, इसके बावजूद उसे कुछ और लोन गारंटीज पूरी करनी होंगी।
7 अरब डॉलर के कर्ज की उम्मीद
करीब 10 महीने से पाकिस्तान और IMF के बीच 7 अरब डॉलर के कर्ज को लेकर बातचीत चल रही है। हालांकि, स्टाफ लेवल एग्रीमेंट अब तक नहीं हुआ है। IMF ने कुछ सख्त शर्तें रखी हैं। इनमें एक तो यही है कि पाकिस्तान को 1.2 अरब डॉलर की किश्त लेने से पहले दूसरे देशों से सरकारी खजाने में गारंटी डिपॉजिट कराना होगा।
अब तक सऊदी अरब ने 2 और UAE ने 1 अरब डॉलर देने का वादा किया है। यह साफ नहीं हो सका है कि दोनों देशों ने फंड पाकिस्तान के सरकारी खजाने में ट्रांसफर किया है या नहीं। पाकिस्तान के फाइनेंस मिनिस्टर इशहाक डार ने पिछले हफ्ते कहा था- हमने IMF को बता दिया है कि सऊदी अरब और UAE पैसा देने के तैयार हैं।
IMF ने नई शर्तें थोपीं
पाकिस्तान सरकार इस बात से नाराज है कि दोस्त मुल्कों से फंड्स जारी करने का भरोसा मिलने के बाद भी IMF किश्त जारी करने में आनाकानी कर रहा है। अब उसने नई शर्तें थोप दी हैं। शरीफ ने कहा- हमारे आर्मी चीफ की कोशिशों के बाद हमारे दोस्त देश गारंटी डिपॉजिट देने को तैयार हो गए हैं। इसके बावजूद IMF का किश्त जारी न करना हैरान करने वाला है।
अब तक यह साफ तो नहीं हो सका है कि IMF ने नई शर्तें क्या रखी हैं, लेकिन उसके एक अफसर ने कहा- अच्छी बात है कि पाकिस्तान को उसके दोस्त मुल्क गारंटी डिपॉजिट का भरोसा दिला रहे हैं, लेकिन हमें कुछ और बातों का भी भरोसा चाहिए। ये बातें पाकिस्तान को बता दी गईं हैं।
पैसा कब पहुंचेगा
इमरान और सुप्रीम कोर्ट से परेशान सरकार
